Povjerenstvo za provedbu Javnog natječaja objavljenog u „Narodnim novinama“ broj 66, od 24. lipnja 2026., za zapošljavanje na određeno vrijeme do povratka privremeno odsutnog zaposlenika/ice s mjestom rada u Podružnici Šibenik, Ulica Velimira Škorpika 6d, Šibenik,


POZIVA KANDIDATE/KINJE NA PISANO TESTIRANJE I RAZGOVOR (INTERVJU)

Osobe koje nisu podnijele pravovremenu ili potpunu prijavu ili ne ispunjavaju formalne uvjete iz Javnog natječaja ne smatraju se kandidatima prijavljenim na Javni natječaj o čemu im je dostavljena pisana obavijest te se na njih ovaj poziv ne odnosi.



DATUM I MJESTO ODRŽAVANJA TESTIRANJA I RAZGOVORA

	
Pisano testiranje će biti održano u srijedu 22. srpnja 2026.,
s početkom u 12:00 sati, u prostorijama Veteranskog centra u Podružnici Šibenik, Ulica Velimira Škorpika 6d, Šibenik,
a razgovor (intervju) s dva kandidata s najviše bodova s pisanog testiranja će biti održan istog dana na istom mjestu
s početkom u 13:00 sati, sve za radno mjesto:

1. njegovatelj – jedan zaposlenik/ica na radnom mjestu pod rednim brojem 35. članka 14. Pravilnika o unutarnjem ustrojstvu i sistematizaciji radnih mjesta Veteranskog centra (broj: VC-UV1-24-8-1, od 29. srpnja 2024. i broj: VC-UV1-26-3-1, od 12. veljače 2026.; dalje: Pravilnik).


	Molimo kandidate da dođu 10-ak minuta ranije.




PRAVILA PISANOG TESTIRANJA


1. Po dolasku na pisanu provjeru znanja, od kandidata/kinja će biti zatraženo predočavanje osobne iskaznice radi utvrđivanja identiteta.
Kandidati/kinje koji zakasne na termin određen za pisano testiranje, neće moći pristupiti testiranju.

2. Kandidati/kinje koji/e ne mogu dokazati identitet, osobe za koje je utvrđeno da ne ispunjavaju formalne uvjete propisane Javnim natječajem kao i osobe za koje se utvrdi da nisu podnijele prijavu na Javni natječaj za radna mjesta za koja se obavlja testiranje, ne mogu pristupiti testiranju.

3. Nakon utvrđivanja identiteta i svojstva kandidata/kinja isti će biti upućeni u dvoranu gdje će biti održano pisano testiranje. Za vrijeme pisanog testiranja nije dopušteno:
· koristiti se bilo kakvom literaturom odnosno bilješkama;
· koristiti pametni telefon ili druga komunikacijska sredstva;
· napuštati prostoriju u kojoj se testiranje odvija;
· razgovarati s ostalim kandidatima/kinjama niti na drugi način remetiti koncentraciju kandidata/kinja.




Ukoliko kandidat/kinja prekrši pravila pisanog testiranja bit će udaljen/a s pisane provjere znanja, a njegov/njezin pisani test neće biti priznat niti će biti ocijenjen.

Za vrijeme boravka u prostorijama gdje se održava testiranje kandidati/kinje su dužni/e poštivati kućni red i postupati prema uputama voditelja/ica testiranja i drugih službenih osoba. U slučaju kršenja kućnog reda i nepridržavanja uputa službenih osoba kandidati/kinje će biti upozoreni/e na primjeren način, a ako se i dalje nastave neprimjereno ponašati bit će udaljeni/e s testiranja te će se smatrati da su odustali/e od daljnjeg postupka testiranja.

